ESTATUTS DE L’ ASSOCIACIÓ RETROMALLORCA 


Capítol I 

Denominació, finalitats i domicili 


Article 1 

Amb la denominació RetroMallorca es constitueix una associació que, a l’empara de 
l’article 22 de la Constitució, ha de regular les seves activitats d’acord amb la Llei 
1/2002, del 22 de març, i amb els seus Estatuts. L’associació té una durada indefinida. 


Article 2 

Les finalitats de l’associació són: 

- Promoure la divulgació, i divulgar, la història de la informàtica i l'oci digital. 

- Oferir un punt comú, de contacte i suport, a tots els aficionats de Mallorca a la 
informàtica clàssica, l'oci digital, i al col·leccionisme de tot tipus de maquinària i 
articles relacionats amb la seva història. 

Per aconseguir aquestes finalitats, es desenvoluparan les activitats següents: 

- Organitzar esdeveniments amb la informàtica, l'oci digital, i la seva història com a 
temàtica principal. 

- Participar en qualsevol tipus d’activitat relacionada amb la història de la informàtica 
i l'oci digital. 

- Aprofitar les eines i possibilitats de Internet per dur a terme els objectius esmentats. 
En queda exclòs qualsevol ànim de lucre. 


Article 3 

El domicili de l’associació, el qual es pot modificar mitjançant un acord de la junta 
directiva, s’estableix a Palma i radica al carrer Maria Antònia Salvà , núm. 46 baixos, 
local, i CP 0701 1 . 

L’àmbit d’actuació de l’associació se circumscriu a Mallorca. 

Capítol II 

El membres de rassociació, els seus drets i les seves obligacions 


Article 4 

Poden formar part de l’associació totes les persones amb capacitat d’obrar. Han de 
presentar una sol·licitud per escrit o via electrònica a la junta directiva, la qual ha de 
prendre una decisió en la primera reunió que tengui lloc i l’ha de comunicar en la 
propera sessió de l’assemblea general. 

En poden formar part els menors no emancipats de més de setze anys amb el 
consentiment, documentalment acreditat, de les persones que supleixin la seva 
capacitat. Les persones associades menors d’edat, si n’hi ha, no tenen vot en les 
sessions de l’assemblea general i no poden elegir els membres de la junta directiva ni 
ser-ne elegits membres. 


Article 5 

Els drets dels membres de l’associació són: 

1 . Assistir amb veu i vot a les sessions de l’assemblea general. 

2. Elegir o ser elegit per als llocs de representació o per exercir càrrecs directius. 

3. Exercir la representació que en cada cas se’ls confereixi. 

4. Intervenir en el govern i les gestions, els serveis i les activitats de l’associació, 
d’acord amb les normes legals i estatutàries. 

5. Exposar davant l’assemblea general i la junta directiva tot el que considerin que 
pugui contribuir a fer més plena la vida de l’associació i més eficaç la realització 
dels objectius socials bàsics. 

6. Sol·licitar i obtenir explicacions sobre l’administració i la gestió de la junta 
directiva o dels mandataris de l’associació. 

7. Ser informats sobre l’estat dels comptes i rebre informació sobre les activitats de 
l’associació. 

8. Fer ús dels serveis comuns que l’associació estableixi o tengui a la seva disposició. 

9. Formar part dels grups de treball. 

10. Posseir un exemplar dels Estatuts. 

1 1 .Ser informats de la composició dels òrgans de govern i representació. 

12. Ser oïts amb caràcter previ a l’adopció de mesures disciplinàries contra ells i ser 
informats dels fets que donin lloc a aquestes mesures. 

13. Impugnar els acords dels òrgans de l’associació que estimi contraris a la llei o als 
Estatuts. 


Article 6 

Els deures dels membres de l’associació són: 

1 . Ajustar la seva actuació a les normes estatutàries. 

2. Complir els acords de l’assemblea general i les normes que assenyali la junta 
directiva per dur-los a terme. 

3. Satisfer puntualment les quotes, despeses extraordinàries i altres aportacions que 
d’acord amb els Estatuts puguin correspondre a cada soci. 

4. Mantenir la col·laboració que calgui per al bon funcionament de l’associació. 


Article 7 

Les causes de baixa a l’associació són: 

1 . Per decisió de la persona interessada, la qual ho ha de comunicar per escrit a la 
junta directiva. 

2. No satisfer les quotes fixades. 

3. No complir les obligacions estatutàries. 


Capítol III 

Assemblea general 


Article 8 

1. L’assemblea general és l’òrgan suprem de l’associació; els seus membres en 
formen part per dret propi i irrenunciable. 

2. Els membres de l’associació, reunits en sessió de l’assemblea general legalment 
constituïda, han de decidir per majoria els assumptes que siguin competència de 
l’assemblea. 

3. Tots els membres queden subjectes als acords de l’assemblea general, incloent-hi 
els absents, els qui en discrepin i els presents que s’hagin abstingut de votar. 

Article 9 


L’assemblea general té les facultats següents: 

a) Modificar els Estatuts de l’associació. 

b) Adoptar els acords relatius a la representació legal, la gestió i la defensa dels 
interessos dels seus membres. 

c) Controlar l’activitat i la gestió de la junta directiva. 

d) Aprovar els pressuposts anuals de despeses i ingressos, i la memòria anual de les 
activitats. 

e) Elegir els membres de la junta directiva, destituir-los i substituir-los. 

f) Establir les línies generals d’actuació que permetin complir les finalitats de 
l’associació. 

g) Fixar les quotes que els membres de l’associació han de satisfer. 

h) Dissoldre i liquidar l’associació. 


Article 10 

1. L’assemblea general s’ha de reunir en sessió ordinària com a mínim una vegada 
l’any. 

2. L’assemblea general s’ha de reunir amb caràcter extraordinari sempre que calgui, 
per requeriment de la junta directiva o bé quan ho sol·liciti un nombre de 
membres de l’associació que representi, pel cap baix, un 10 % de la totalitat; en 
aquest últim cas, ho ha de fer dins un període no superior a quinze dies. 


Article 1 1 

1 . La convocatòria de les sessions de l’assemblea general, tant de les ordinàries com 
de les extraordinàries, es realitzarà mitjançant correu electrònic, que es farà 
arribar a cadascun dels membres, amb una anticipació mínima de quinze dies. La 
convocatòria ha d’especificar el dia, l’hora i el lloc de reunió, i també l’ordre del 
dia. S’han d’incloure preceptivament en l’ordre del dia de la sessió de l’assemblea 
general les qüestions que susciti cada grup de treball, sempre que prèviament 
s’hagin comunicat a la junta directiva. 

2. El president o presidenta de l’associació presideix les sessions de l’assemblea 
general. Si no hi és, el substitueixen, successivament, el vicepresident o 
vicepresidenta o el o la vocal de més edat de la junta directiva. Ha d’actuar com a 
secretari o secretària la persona que ocupi aquest càrrec en la junta directiva o la 
persona que la substitueixi. 

3. El secretari o secretària ha d’aixecar acta de cada sessió de l’assemblea general, 
en la qual s’ha de llegir l’acta de la sessió anterior a fi d’aprovar-la o de 
presentar-hi esmenes. De tota manera, cinc dies abans l’acta i qualsevol altra 
documentació han d’estar a disposició dels associats electrònicament. 


Article 12 

1. La sessió de l’assemblea general queda vàlidament constituïda en primera 
convocatòria amb l’assistència d’un mínim d’ 1/3 dels associats amb dret de vot 
presents o representats. 

2. Queda vàlidament constituïda en segona convocatòria sigui quin sigui el nombre 
d’associats presents o representats. La segona convocatòria s’ha de fer mitja hora 
després de la primera i al mateix lloc, i s’ha d’haver anunciat juntament amb la 
primera. 


Article 13 

1. En les sessions de l’assemblea general, correspon un vot a cada membre de 
l’associació. 

2. Els acords s’han de prendre per majoria simple de vots dels presents o 
representats, quan els vots afirmatius superin els negatius, sense que siguin 
computables els vots en blanc ni les abstencions. 

3. Per adoptar acords sobre la separació dels membres, la modificació dels Estatuts, 
la dissolució de l’associació, la constitució d’una federació amb associacions 
similars o la integració en una d’existent, disposició o alienació de béns i 
remuneració dels membres de l’òrgan de representació, i l’elecció de la junta 
directiva, si es presenten diverses candidatures cal una majoria qualificada dels 
presents o representats, que resultarà quan els vots afirmatius superin la meitat 
d’aquets, tant en la primera convocatòria com en la segona. 

Capítol IV 
La junta directiva 


Article 14 

1. La junta directiva regeix, administra i representa l’associació i està formada per: 

a) el president o presidenta 

b) el vicepresident o vicepresidenta 

c) el secretari o secretària 

d) el tresorer o tresorera 

e) un mínim de 2 i un màxim de 4 vocals 

3. L’elecció dels membres de la junta directiva s’ha de fer per votació de 
l’assemblea general. 

4. L’exercici del càrrec és gratuït. 


Article 1 5 

1. Els membres de la junta directiva exerceixen el càrrec durant un període de un 
any. 

2. El cessament dels càrrecs abans d’extingir-se el termini reglamentari del seu 
mandat podrà esdevenir-se per: 

a) Dimissió voluntària presentada mitjançant un escrit a la junta directiva. 

b) Malaltia que incapaciti per exercir el càrrec. 

c) Baixa com a membre de l’associació. 

d) Sanció per una falta comesa en l’exercici del càrrec. 


Article 16 

La junta directiva té les facultats següents: 

a) Representar, dirigir i administrar l’associació de la manera més àmplia que 
reconegui la llei; i també, complir les decisions que prengui l’assembla general, 
d’acord amb les normes, instruccions i directrius que estableixi. 

b) Prendre els acords que calgui en relació amb la compareixença davant dels 
organismes públics i per exercir tota mena d’accions legals i interposar els 
recursos pertinents. 

c) Proposar a l’assemblea general l’establiment de les quotes que els membres de 
l’associació han de satisfer. 

d) Presentar el balanç i l’estat de comptes de cada exercici a l’assemblea general 
perquè els aprovi, i confeccionar els pressuposts de l’exercici següent. 

e) Elaborar la memòria anual d’activitats i sotmetre-la a l’aprovació de l’assemblea 
general. 

f) Contractar els empleats que l’associació pugui tenir. 

g) Resoldre sobre l’admissió de nous socis. 

h) Qualsevol altra facultat que no estigui atribuïda d’una manera específica a un 
altre òrgan de govern de l’associació o que li hagi estat delegada expressament. 


Article 17 

1. La junta directiva -els membres de la qual ha de convocar prèviament el 
president o presidenta- s’ha de reunir en sessió ordinària amb la periodicitat que 
decideixin els seus membres, que en cap cas no pot ser inferior a una vegada cada 
semestre. 

2. S’ha de reunir en sessió extraordinària quan ho estableixi amb aquest caràcter el 
president o presidenta, o bé si ho sol·licita un mínim de tres dels membres que la 
formen. 

3. Només poden formar part de la junta directiva els associats. Per ser membre de la 
junta directiva és requisit indispensable ser major d’edat, estar en ple ús dels 
drets civils i no tenir cap motiu d’incompatibilitat establert en la legislació vigent. 

4. Les vacants que es produeixin durant el mandat de qualsevol dels membres de la 
junta directiva s’han de cobrir provisionalment pels escollits entre els esmentats 
membres fins a l’elecció definitiva per l’assemblea general convocada a aquest 
efecte. 


Article 18 

1. La sessió de la junta directiva queda vàlidament constituïda si els membres han 
estat convocats amb antelació i hi ha un quòrum de la meitat més un. 

2. Els membres de la junta directiva estan obligats a assistir a totes les sessions que 
s’estableixin, encara que, per causes justificades, poden excusar-se’n. 
L’assistència del president o presidenta i del secretari o secretària o de les 
persones que el substitueixin, és necessària sempre. 

3. La junta directiva ha de prendre els acords per majoria simple de vots dels 
assistents. 


Article 19 

Els acords de la junta directiva s’han de fer constar en el llibre d’actes. En iniciar-se 
cada sessió de la junta directiva, s’ha de llegir l’acta de la sessió anterior perquè 
s’aprovi o es rectifiqui, si és procedent. 


Capítol V 

El president o presidenta i el vicepresident o vicepresidenta de l’associació 


Article 20 

1 . El president o presidenta de l’associació també ho és de la junta directiva. 

2. Les funcions pròpies del president o presidenta són: 

a) Dirigir i representar legalment l’associació, per delegació de l’assemblea 
general i de la junta directiva. 

b) Presidir i dirigir els debats, tant de les sessions de l’assemblea general com de 
les de la junta directiva. 

c) Emetre un vot de qualitat decisori en els casos d’empat. 

d) Establir la convocatòria de les sessions de l’assemblea general i de la junta 
directiva. 

e) Visar les actes i els certificats confeccionats pel secretari o secretària de 
l’associació. 

f) Les atribucions restants pròpies del càrrec i les que li deleguin l’assemblea 
general i la junta directiva. 

3. El vicepresident o vicepresidenta o el o la vocal de més edat de la junta, per 

aquest ordre, han de substituir el president o presidenta en cas d’absència o 

malaltia. 

Capítol VI 

El tresorer o tresorera i el secretari o secretària 


Article 21 

El tresorer o tresorera té la funció de custodiar i controlar els recursos de l’associació, 
com també elaborar el pressupost, el balanç i la liquidació de comptes. Ha de portar 
un llibre de caixa. Ha de signar els rebuts de quotes i altres documents de tresoreria. 
Ha de pagar les factures que aprovi la junta directiva, les quals ha de visar prèviament 
el president o presidenta. 

El secretari o secretària o el o la vocal de més edat de la junta, per aquest ordre, han 
de substituir el tresorer o tresorera en cas d’absència o malaltia. 


Article 22 

El secretari o secretària ha de custodiar la documentació de l’associació, aixecar i 
signar les actes de les reunions de l’assemblea general i de la junta directiva, redactar 
i autoritzar els certificats que calgui lliurar, i també portar el llibre de registre 
d’associats. 

El tresorer o tresorera o el o la vocal de més edat de la junta, per aquest ordre, han 
de substituir el secretari o secretària en cas d’absència o malaltia. 


Capítol VII 
Els vocals 


Article 23 

Els vocals tenen les obligacions pròpies del seu càrrec com a membres de la junta 
directiva, i també les que sorgeixin de les delegacions o comissions de treball que la 
mateixa junta els encomani. 

Capítol VIII 

Les comissions o grups de treball 


Article 24 

La creació i constitució de qualsevol comissió o grup de treball, l’han de plantejar els 
membres de l’associació que vulguin formar-lo, i n’han d’assabentar la junta directiva 
i explicar les activitats que s’han proposat dur a terme. 


Capítol IX 
El règim electoral 


Article 25 

La junta directiva ha de convocar eleccions, com a mínim, un mes abans del termini 
de finalització del mandat. 


Article 26 

L’assemblea general ha d’elegir els membres de la junta directiva mitjançant votació 
per sufragi lliure i secret, en sessió extraordinària de caràcter electoral convocada a 
aquest efecte. 

Tindran dret a vot per a l’elecció i a ser elegits càrrecs de la junta directiva tots els 
socis majors d’edat que estiguin al corrent de les obligacions amb l’associació en la 
data en què tengui lloc l’assemblea. 


Article 27 

1. Els socis que vulguin presentar-se a l’elecció ho han de comunicar a la junta 
directiva, com a mínim, quinze dies abans de la data en què hagin de tenir lloc les 
eleccions. La junta directiva ha de publicar les candidatures en els cinc dies 
següents, moment en què començarà un termini de cinc dies per formular-hi 
reclamacions. Les reclamacions s’han de resoldre en els tres dies següents 
d’haver-se exhaurit el termini. 

2. Els socis que ho desitgin es poden agrupar i constituir una candidatura completa, 
integrada per tants de candidats com càrrecs s’hagin d’elegir. El soci o sòcia que 

l’encapçali ha de fer la comunicació oportuna a la junta directiva, seguint el 
procediment establert en l’apartat anterior. 


Article 28 

1. La mesa electoral ha d’estar formada pel president o presidenta, pel secretari o 
secretària i per un altre membre de la junta directiva, sempre que no siguin 
candidats, o si no per les persones que estatutàriament els substitueixin. 

2. La mesa electoral s’ha de constituir el mateix dia en què tengui lloc l’assemblea i 
s’han de comprovar les candidatures presentades dins el termini i en la forma 
escaient per proclamar seguidament les candidatures elegibles. 


Article 29 

1. Cada soci o sòcia ha de dipositar el seu vot en l’urna electoral. S’ha de proclamar 
la candidatura que hagi obtingut més vots. En cas d’empat, en el mateix acte s’ha 
de fer una nova votació entre les candidatures empatades i s’ha de proclamar la 
candidatura que hagi aconseguit més vots. 

2. En cas que només s’hagi presentat una candidatura, no s’ha de fer la votació i s’ha 
de proclamar elegida la candidatura presentada. 


Capítol X 

El règim econòmic 


Article 30 

Aquesta Associació no té patrimoni fundacional. 

Article 3 1 


Els recursos econòmics de l’associació es nodreixen de: 

— Les quotes que fixa l’assemblea general per als seus membres. 

— Les subvencions oficials o particulars. 

— Les donacions, les herències o els llegats. 

— Les rendes del patrimoni mateix. 

— Altres ingressos que puguin obtenir-se. 


Article 32 

Tots els membres de l’associació tenen l’obligació de sostenir-la econòmicament, 
mitjançant quotes, de la manera i en la proporció que determini l’assemblea general, 
a proposta de la junta directiva. L’assemblea general pot establir quotes d’ingrés, 
quotes periòdiques mensuals -que s’han d’abonar per mesos, trimestres o semestres, 
segons el que disposi la junta directiva- i quotes extraordinàries. 


Article 33 

L’exercici econòmic coincideix amb l’any natural i queda tancat el 31 de desembre. 


Capítol XI 
La dissolució 


Article 34 

Les associacions es dissolen pel compliment de les finalitats que en varen determinar 
la creació i, si no, per la voluntat dels associats expressada en l’assemblea general 
convocada a aquest efecte, així com també per les causes determinades en l’article 
39 del Codi civil i per sentència judicial ferma. 

Article 35 


1. Un cop acordada la dissolució, l’assemblea general ha de prendre les mesures 
oportunes tant pel que fa a la finalitat dels béns i drets de l’associació com a la 
finalitat, l’extinció i la liquidació de qualsevol operació pendent. 

2. Els membres de l’associació estan exempts de responsabilitat personal. La seva 
responsabilitat queda limitada a complir les obligacions que ells mateixos hagin 
contret voluntàriament. 

3. El romanent net que resulti de la liquidació s’ha de lliurar directament a l’entitat 
benèfica o associació sense ànim de lucre que designi l’assemblea general . 

4. Les funcions de liquidació i execució dels acords a què fan referència els punts 
anteriors d’aquest mateix article són competència de la junta directiva, si 
l’assemblea general no ha conferit aquesta missió a una comissió liquidadora 
especialment designada a aquest efecte. 


Palma, 2 d'abril de 201 1 . 

